CELEX: 32012R0225
Language: hu
Date: 2012-03-15 00:00:00
Title: A Bizottság 225/2012/EU rendelete ( 2012. március 15. ) a 183/2005/EK európai parlamenti és tanácsi rendelet II. mellékletének a növényi olajokból és zsírkeverékekből származó, takarmányozás céljára szánt termékeket forgalomba hozó létesítmények jóváhagyása és a különleges előírások az olajok, zsírok és az ezekből származó termékek termelése, tárolása, szállítása és a dioxintartalomra vonatkozó ellenőrzések tekintetében történő módosításáról  EGT-vonatkozású szöveg

16.3.2012   
            
            
               HU
            
            
               Az Európai Unió Hivatalos Lapja
            
            
               L 77/1
            
         A BIZOTTSÁG 225/2012/EU RENDELETE
   (2012. március 15.)
   a 183/2005/EK európai parlamenti és tanácsi rendelet II. mellékletének a növényi olajokból és zsírkeverékekből származó, takarmányozás céljára szánt termékeket forgalomba hozó létesítmények jóváhagyása és a különleges előírások az olajok, zsírok és az ezekből származó termékek termelése, tárolása, szállítása és a dioxintartalomra vonatkozó ellenőrzések tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányhigiénia követelményeinek meghatározásáról szóló, 2005. január 12-i 183/2005/EK európai parlamenti és tanácsi rendeletre (1) és különösen annak 27. cikke b) és f) pontjára,
   mivel:
   
               (1)
            
            
               A 183/2005/EK rendelet a takarmányhigiéniára vonatkozó általános szabályokat, feltételeket és intézkedéseket állapítja meg, amelyek biztosítják a potenciális veszélyek ellenőrzésére és minimalizálására vonatkozó feldolgozási követelmények betartását. Az illetékes hatóság bejegyezte vagy jóváhagyta a takarmányipari létesítményeket. Továbbá, a takarmányláncban lejjebb elhelyezkedő takarmányipari vállalkozók kötelesek kizárólag olyan létesítményből beszerezniük a takarmányukat, amelyeket az illetékes hatóságok bejegyeztek vagy jóváhagytak.
            
         
               (2)
            
            
               A 2009. július 13-i 767/2009/EK európai parlamenti és tanácsi rendelet a takarmányok forgalomba hozataláról és felhasználásáról (2) előírja, hogy a forgalomba hozott takarmányok biztonságosak, és azokat a takarmány fajtáját tartalmazó címkével látják el. Továbbá a a takarmány-alapanyagok jegyzékéről szóló, 2011. június 16-i 575/2011/EU bizottsági rendelet (3) részletes leírást állít össze az adott takarmány-alapanyagokhoz címkézési célra.
            
         
               (3)
            
            
               Ezen követelmények együttes alkalmazásának biztosítania kell a nyomonkövethetőséget és a fogyasztók magas szintű védelmét az élelmiszer- és takarmányláncon keresztül.
            
         
               (4)
            
            
               A hatósági és a takarmányipari vállalkozók által végzett ellenőrzések kimutatták, hogy egyes olajokat, zsírokat és az ezekből származó, nem takarmányozás céljára szánt termékeket takarmány-alapanyagként használták fel, amely a takarmányban előforduló nemkívánatos anyagokról szóló, 2002. május 7-i 2002/32/EK európai parlamenti és tanácsi irányelvben (4) lefektetett maximális dioxin-határérték átlépéséhez vezetett. Következésképpen, a szennyezett takarmánnyal táplált állatokból származó élelmiszerek közegészségügyi kockázatot jelenthetnek, továbbá a szennyezett takarmány és ennek az élelmiszerpiacról való kivonása pénzügyi veszteségeket vonhat maga után.
            
         
               (5)
            
            
               A takarmányhigiénia javítása érdekében, a tagállamok illetékességének sérelme nélkül a 183/2005/EK rendelet 10. cikke (2) bekezdésében foglaltak szerint, a nyers növényi olajokat előállító, a növényi eredetű olajokból származó termékeket gyártó és a zsírokat keverő létesítményeket az említett rendelet szerint jóvá kell hagyni, amennyiben ezeket a termékeket takarmányozás céljára szándékozzák felhasználni.
            
         
               (6)
            
            
               Ezen takarmány-alapanyagok termelésére, címkézésére, tárolására és a szállítására vonatkozó különleges előírásoknak biztosítaniuk kell a veszélyelemzésen és a kritikus ellenőrzési pontokon alapuló rendszerek (továbbiakban: HACCP-rendszer) alkalmazásával szerzett tapasztalatok figyelembevételét.
            
         
               (7)
            
            
               Egy, a dioxintartalomra vonatkozó megerősített ellenőrzés megkönnyítené a meg nem felelések felderítését és a takarmányjog érvényesítését egyaránt. Rendelkezni kell arról, hogy a takarmányipari vállalkozók megvizsgálják a zsírok, az olajok és az ezekből származó termékek dioxin és a dioxinjellegű PCB-k tartalmát, azért, hogy csökkentsék a szennyezett termékek élelmiszerláncba történő bekerülésének kockázatát, ezáltal pedig támogatják az uniós polgárok dioxinnak való kitételének csökkentésére vonatkozó stratégiát. A felügyeleti terv készítésekor a dioxinszennyezés kockázatának kell lennie az alappillérnek. A biztonságos takarmányok forgalomba hozatala a takarmányipari vállalkozók felelőssége, így a vizsgálatok költségei teljes egészében őket kell, hogy terheljék. Az e rendeletben nem szereplő, a mintavételezésekre és az elemzésekre vonatkozó részletes előírások, a tagállamok hatáskörében kell, hogy maradjanak. Továbbá a tagállamokat arra ösztönzik, hogy koncentráljanak azokra a takarmányipari vállalkozókkal kapcsolatos ellenőrzésekre, akik nem tartoznak a dioxintartalomra vonatkozó ellenőrzések hatása alá, de hozzájutnak a fent említett termékekhez.
            
         
               (8)
            
            
               A kötelező kockázatalapú ellenőrzési rendszer nem befolyásolhatja a takarmányipari vállalkozók kötelességeit, a takarmányhigiéniáról szóló uniós jogszabályozás követelményeinek való megfeleléssel kapcsolatban. Ezt bele kell foglalni a megfelelő higiéniai gyakorlatokba és a HACCP-alapú rendszerbe egyaránt. Ezt az illetékes hatóságoknak ellenőrizniük kell a takarmányipari vállalkozók jóváhagyásának keretében. A vállalkozók kockázatelemzésének saját maguk által végzett rendszeres felülvizsgálata során figyelembe kell venniük a dioxintartalomra vonatkozó ellenőrzések eredményeit.
            
         
               (9)
            
            
               A dioxinvizsgálatot végző laboratóriumokat kötelezni kell, hogy amennyiben az eredmények meghaladják a 2002/32/EK irányelvben lefektetett megengedett felső határértékeket, akkor azokat jelenteni kell, nemcsak a takarmányipari vállalkozóknak, hanem az illetékes hatóságoknak egyaránt, az átláthatóság javítása érdekében. Ezen kötelezettség nem mentesíti a takarmányipari vállalkozókat azon kötelességük alól, miszerint értesíteniük kell az illetékes hatóságokat.
            
         
               (10)
            
            
               A dioxintartalomra vonatkozó kötelező ellenőrzésre és a takarmányipari vállalkozók HACCP-rendszerébe való integrálódására vonatkozó rendelkezések hatékonyságának ellenőrzése érdekében két év múlva felülvizsgálat lesz esedékes.
            
         
               (11)
            
            
               Elegendő időt kell biztosítani az illetékes hatóságok és a takarmányipari vállalkozók számára ahhoz, hogy lehetőséget kapjanak arra, hogy igazodni tudjanak az e rendeletben foglalt rendelkezésekhez.
            
         
               (12)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte azokat,
            
         ELFOGADTA EZT A RENDELETET:
   1. cikk
   A 183/2005/EK rendelet II. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2012. szeptember 16-tól kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. március 15-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 35., 2005.2.8., 1. o.
   
      (2)  HL L 229., 2009.9.1., 1. o.
   
      (3)  HL L 159., 2011.6.17., 25. o.
   
      (4)  HL L 140., 2002.5.30., 10. o.
   
      MELLÉKLET
      A 183/2005/EK rendelet II. melléklete a következőképpen módosul:
      
                  1.
               
               
                  A II. melléklet címe után a következő szakasz kerül beszúrásra:
                  „FOGALOMMEGHATÁROZÁSOK
                  E melléklet alkalmazásában a következő fogalommeghatározásokat kell alkalmazni:
                  a)   »tétel«: beazonosítható mennyiségű takarmány, amely közös jellemzőkkel rendelkezik, úgymint eredet, fajta, a csomagolás típusa, csomagoló, feladó, címkézés, valamint az előállítási folyamatok esetében az egyetlen üzemben egységes előállítási paraméterek felhasználásával előállított termelési egység vagy – amennyiben azokat egymás után folyamatosan állítják elő és együtt tárolják – több ilyen egység;
                  b)   »növényi olajokból származó termékek«: minden olyan termék, amely nyers vagy visszanyert növényi olajból származik, olajkémiai feldolgozás vagy biodízel termelési folyamat, lepárlás, kémiai vagy fizikai finomítás útján jön létre a finomított olaj kivételével;
                  c)   »zsírkeverék«: nyersolaj, finomított olaj, állati zsírok, az élelmiszeriparból nyert és/vagy az azokból származó termékek keveréke, amelyet zsír- vagy olajkeverékek gyártásához használnak fel, az egymást követő sorozatok raktározásának kivételével.”
               
            
                  2.
               
               
                  A „LÉTESÍTMÉNYEK ÉS BERENDEZÉSEK” című szakasz a következő ponttal egészül ki:
                  
                              „10.
                           
                           
                              A takarmányozás céljára szánt termékek forgalombahozatalával kapcsolatosan egy vagy több, a következőkben felsorolt tevékenységet végző létesítményt a 10. cikk (3) bekezdése szerint jóvá kell hagyni:
                              
                                          a)
                                       
                                       
                                          nyers növényi olaj gyártása, ezek alól kivételt képeznek azok, amelyek a 852/2004/EK rendelet hatálya alá tartoznak;
                                       
                                    
                                          b)
                                       
                                       
                                          zsírsavak olajkémiai gyártása;
                                       
                                    
                                          c)
                                       
                                       
                                          biodízel gyártása;
                                       
                                    
                                          d)
                                       
                                       
                                          zsírok keverése.”
                                       
                                    
                        
            
                  3.
               
               
                  Az „ELŐÁLLÍTÁS” című szakasz a következő pontokkal egészül ki:
                  
                              „7.
                           
                           
                              A takarmányozás céljára szánt termékeket forgalomba hozó, zsírkeverékeket előállító létesítményeknek minden takarmányozásra szánt terméket fizikailag el kell különíteni a többi egyéb célra szánt terméktől, amíg azok meg nem felelnek a következőkben felsorolt jogi aktusok követelményeinek:
                              
                                          —
                                       
                                       
                                          e rendelet előírásainak vagy a 852/2004/EK rendelet 4. cikke (2) bekezdésének, és
                                       
                                    
                                          —
                                       
                                       
                                          a 2002/32/EK európai parlamenti és tanácsi irányelv (1) I. mellékletének.
                                       
                                    
                        
                              8.
                           
                           
                              A termékek címkéjének pontosan fel kell tüntetnie, hogy azokat takarmányozásra vagy egyéb célra szánták. Amennyiben a termelő kijelenti, hogy a termék bizonyos tételeit nem takarmányozás céljára vagy élelmiszer-ipari felhasználására szánták, abban az esetben ezt a nyilatkozatot utólag a termelő nem változtathatja meg a gyártás későbbi szakaszában.
                           
                        
            
                  4.
               
               
                  A „MINŐSÉG-ELLENŐRZÉS” című szakasz a következő szakasszal egészül ki:
                  „A DIOXIDTARTALOMRA VONATKOZÓ ELLENŐRZÉSEK
                  
                              1.
                           
                           
                              A takarmányozás céljára szánt – beleértve az összetett takarmányokat is – zsírokat, olajokat, és az ezekből származó termékeket forgalomba hozó takarmányipari vállalkozóknak a termékek dioxin és a dioxinjellegű PCB-k összegét akkreditált laboratóriumokban meg kell vizsgálniuk a 152/2009/EK bizottsági rendelet (2) értelmében.
                           
                        
                              2.
                           
                           
                              A takarmányipari vállalkozók HACCP-rendszerének kiegészítése céljából, az 1. pontban leírt vizsgálatokat a következőkben ismertetett gyakorisággal kell elvégezni:
                              
                                          a)
                                       
                                       
                                          nyers növényi olajok gyártása:
                                          
                                                      i.
                                                   
                                                   
                                                      a nyers kókuszolaj tételének 100 %-át vizsgálatoknak kell alávetni. Egy ilyen tétel maximum 1 000 tonna terméket tartalmazhat;
                                                   
                                                
                                                      ii.
                                                   
                                                   
                                                      a növényi olajokból származó, takarmányozásra szánt termékek 100 %-át vizsgálatoknak kell alávetni, melyek alól a glicerin, a lecitin és a mézgák kivételt képeznek. Egy ilyen tétel maximum 1 000 tonna terméket tartalmazhat;
                                                   
                                                
                                    
                                          b)
                                       
                                       
                                          az állati zsírokat termelők:
                                          2 000 tonnánként egy reprezentatív vizsgálatot kell végezni a 3. kategóriába tartozó állati zsírok vagy az ebből származó termékekre vonatkozóan, az 1069/2009/EK európai parlamenti és tanácsi rendelet (3) 10. cikke szerint;
                                       
                                    
                                          c)
                                       
                                       
                                          halolajat termelők:
                                          
                                                      i.
                                                   
                                                   
                                                      a halolaj tételének 100 %-át vizsgálatoknak kell alávetni, amennyiben ez a következőkben felsorolt termékekből származik:
                                                      
                                                                  —
                                                               
                                                               
                                                                  a nyers halolajból származó termékek, a finomított halolaj kivételével,
                                                               
                                                            
                                                                  —
                                                               
                                                               
                                                                  a nem visszaellenőrizhető, nem meghatározott eredetű vagy a Balti-tengerből származó halászati termékek,
                                                               
                                                            
                                                                  —
                                                               
                                                               
                                                                  olyan halfeldolgozási melléktermékek, amelyek az EU által nem jóváhagyott, emberi fogyasztásra szánt halkészítményeket előállító üzemből származnak,
                                                               
                                                            
                                                                  —
                                                               
                                                               
                                                                  kék puhatőkehalból vagy menhandenből származó termékek,
                                                               
                                                            egy ilyen tétel maximum 1 000 tonna halolajat tartalmazhat;
                                                   
                                                
                                                      ii.
                                                   
                                                   
                                                      a nyers halolajból származó termékek tételének 100 %-a, a finomított halolaj kivételével. Egy ilyen tétel maximum 1 000 tonna terméket tartalmazhat;
                                                   
                                                
                                                      iii.
                                                   
                                                   
                                                      2 000 tonnánként egy reprezentatív vizsgálatot kell végezni az i. alpontban nem említett halolajokra vonatkozóan;
                                                   
                                                
                                                      iv.
                                                   
                                                   
                                                      a hivatalosan jóváhagyott kezelés által szennyezett halolajokat a HACCP elvek szerint kell vizsgálni a 6. cikknek megfelelően;
                                                   
                                                
                                    
                                          d)
                                       
                                       
                                          olajkémiai és biodízel-ágazat:
                                          
                                                      i.
                                                   
                                                   
                                                      a nyers kókuszolaj és a növényi olajokból származó, takarmányozás céljára szánt termékek beérkező tételének 100 %-át vizsgálat alá kell vetni, a következők kivételével: glicerin, lecitin és mézgák, továbbá a b) pontba nem tartozó állati zsírok, a c) pontba nem tartozó halolaj, az élelmiszeriparból visszanyert olajok és zsírkeverékek. Egy ilyen tétel maximum 1 000 tonna terméket tartalmazhat;
                                                   
                                                
                                                      ii.
                                                   
                                                   
                                                      az i. alpontban említett termékek gyártásából származó termékek 100 %-a, melyek alól a glicerin, a lecitin és a mézgák kivételt képeznek;
                                                   
                                                
                                    
                                          e)
                                       
                                       
                                          zsírkeverékeket előállító létesítmények:
                                          
                                                      i.
                                                   
                                                   
                                                      a nyers kókuszolaj és a növényi olajokból származó, takarmányozás céljára szánt termékek beérkező tételének 100 %-át vizsgálat alá kell vetni, a glicerin, a lecitin és a mézgák, továbbá a b) pontba nem tartozó állati zsírok, a c) pontba nem tartozó halolaj, az élelmiszeriparból visszanyert olajok és zsírkeverékek kivételével. Egy ilyen tétel maximum 1 000 tonna terméket tartalmazhat;
                                                      vagy
                                                   
                                                
                                                      ii.
                                                   
                                                   
                                                      a takarmányozás céljára szánt zsírkeverékek 100 %-át vizsgálatoknak kell alávetni. Egy ilyen tétel maximum 1 000 tonna terméket tartalmazhat.
                                                   
                                                A takarmányipari vállalkozók értesítik az illetékes hatóságokat a választott alternatíváról a kockázatértékeléssel kapcsolatban;
                                       
                                    
                                          f)
                                       
                                       
                                          az e) pontban említetteken kívüli élelmiszer-termelés céljából tartott állatoknak szánt összetett takarmányok gyártói:
                                          
                                                      i.
                                                   
                                                   
                                                      a nyers kókuszolaj és a növényi olajokból származó, takarmányozás céljára szánt termékek beérkező tételének 100 %-át vizsgálat alá kell vetni, a glicerin, a lecitin és a mézgák, továbbá a b) pontba nem tartozó állati zsírok, a c) pontba nem tartozó halolaj, az élelmiszeriparból visszanyert olajok és zsírkeverékek kivételével. Egy ilyen tétel maximum 1 000 tonna terméket tartalmazhat;
                                                   
                                                
                                                      ii.
                                                   
                                                   
                                                      1 %-os mintavételi gyakoriság az i. alpontban említett termékeket tartalmazó, gyártott, összetett takarmányokra vonatkozóan.
                                                   
                                                
                                    
                        
                              3.
                           
                           
                              Amennyiben kimutatható, hogy a homogén szállítmány nagyobb, mint a 2. pontban meghatározott legnagyobb tétel mérete, és ezt reprezentatív módon vizsgálták, abban az esetben a megfelelő módon végzett elemzések eredményei és a lepecsételt minta tekinthető elfogadhatónak.
                           
                        
                              4.
                           
                           
                              Amennyiben a takarmányipari vállalkozó bizonyítja, hogy a termék tételét vagy a tétel a 2. pontban említett minden egyes összetevőjét már a gyártás, a feldolgozás vagy a forgalmazás egy korábbi szakaszában ellenőrizték vagy megfelel a 2. b) pontban vagy a 2. c) pont iii. alpontjában felsorolt követelményeknek, a takarmányipari vállalkozó mentesül a tétel vizsgálatának kötelezettsége alól és ezeket az általános HACCP elvek szerint vizsgálja a 6. cikk szerint.
                           
                        
                              5.
                           
                           
                              Bármely, a 2. d) pont i. alpontjában, a 2. e) pont i. alpontjában és a 2. f) pont i. alpontjában említett termékek szállítása során egy igazolást kell csatolni, amely bizonyítja, hogy ezek a termékeket, illetve a termékek minden egyes összetevőjét megvizsgálták vagy megfelelnek a 2. b) pont vagy a 2. c) pont iii. alpontja követelményeinek.
                           
                        
                              6.
                           
                           
                              Ha a 2. d) pont i. alpontjában, a 2. e) pont i. alpontjában és a 2. f) pont i. alpontjában felsorolt, a termelési folyamatba bekerülő, beérkező tételeket e rendelet követelményei szerint megvizsgálták és biztosítható, hogy a termelési folyamat, a kezelés és a tárolás nem növeli a dioxinszennyezés mértékét, a takarmányipari vállalkozó mentesül a végtermék elemzésének kötelezettsége alól, és azt a 6. cikk szerinti általános HACCP-elvek szerint kell megvizsgálnia.
                           
                        
                              7.
                           
                           
                              Amennyiben a takarmányipari vállalkozó egy laboratóriumot kér fel az elemzés elvégzéséhez, az 1. pontban megadottak szerint, tájékoztatja a laboratóriumot, hogy az elemzés eredményeit közölje az illetékes hatóság felé, abban az esetben, amennyiben az a 2002/32/EK irányelv I. melléklete V. szakaszának 1. és 2. pontjában lefektetett, a dioxinra vonatkozó határértéket meghaladja.
                              Amennyiben egy takarmányipari vállalkozó egy olyan laboratóriumot kér fel a vizsgálat elvégzéséhez, amely más tagállamban található, mint amelyben a vizsgálatot kérte, informálnia kell a laboratóriumot, hogy azok értesítsék a hozzájuk tartozó illetékes hatóságot, amely majd értesíti a takarmányipari vállalkozóhoz tartozó tagállam illetékes hatóságát.
                              A takarmányipari vállalkozó értesíti a saját tagállamának illetékes hatóságát, amennyiben egy harmadik országban elhelyezkedő laboratóriumot kér fel. Igazolni kell, hogy a laboratórium a vizsgálatot a 152/2009/EK rendelet szerint végzi.
                           
                        
                              8.
                           
                           
                              A dioxintartalomra vonatkozó ellenőrzések követelményeit 2014. március 16-ig felül kell vizsgálni.
                           
                        
            
                  5.
               
               
                  A „TÁROLÁS ÉS SZÁLLÍTÁS” című szakasz a következő ponttal egészül ki:
                  
                              „7.
                           
                           
                              A takarmányozásra szánt zsírkeverékek, növényi eredetű olajok vagy az ebből származó termékek tárolására vagy szállítására szolgáló konténerek addig nem használhatóak sem szállítás, sem tárolás céljára, amíg azok meg nem felelnek a következőkben felsorolt jogi aktusok követelményeinek:
                              
                                          —
                                       
                                       
                                          e rendeletnek vagy a 852/2004/EK rendelet 4. cikke (2) bekezdésének, és
                                       
                                    
                                          —
                                       
                                       
                                          a 2002/32/EK irányelv I. mellékletének.
                                       
                                    Szennyeződés kockázata esetén, ezek elkülönítve tárolandóak a többi rakománytól.
                              Ahol ez az elkülönítés nem lehetséges, ott a konténereket alaposan ki kell tisztítani úgy, hogy a termékek nyomai eltűnjenek, amennyiben ezeket a konténereket korábban olyan termékekhez használták, amelyek nem felelnek meg a következőkben felsorolt jogi aktusok követelményeinek:
                              
                                          —
                                       
                                       
                                          e rendeletnek vagy a 852/2004/EK rendelet 4. cikke (2) bekezdésének, és
                                       
                                    
                                          —
                                       
                                       
                                          a 2002/32/EK irányelv I. mellékletének.
                                       
                                    Az 1069/2009/EK rendelet 10. cikkében lefektetett 3. kategóriába tartozó, takarmányozás céljára szánt állati zsírokat, az említett rendelet szerint kell tárolni és szállítani.”
                           
                        
            
         (1)  HL L 140., 2002.5.30., 10. o.”
      
         (2)  HL L 54., 2009.2.26., 1. o.
      
         (3)  HL L 300., 2009.11.14., 1. o.”